**4.pielikums**

Iepirkuma ar ID Nr. LPMMS 2015/01 Instrukcijai

**PIRKUMA LĪGUMS Nr. MSL-15-22-lī**

Rīgā

2015. gada 11.jūnijā

**Latgales priekšpilsētas mūzikas un mākslas skola**, tās direktores Karmenas Ziemeles personā, kura rīkojas uz nolikuma pamata, turpmāk – Pircējs, no vienas puses, un **SIA „Galerija RETRO PIANO”,** reģistrācijas Nr.LV40103583005, tās pilnvarotās personas Nataļjas Nosenko personā, kura rīkojas uz komercpilnvaras (Nr. 4763, izdota 23.08.2013.), pamata, turpmāk – Pārdevējs, no otras puses, kopā saukti – Puses, pamatojoties uz iepirkuma „Par flīģeļa piegādi Latgales priekšpilsētas mūzikas un mākslas skolai”, iepirkuma identifikācijas Nr. LPMMS 2015/01, noslēdz šādu līgumu, turpmāk – Līgums.

1. **Līguma priekšmets**
   1. Pārdevējs pārdod, bet Pircējs pērk kabineta flīģeli „Feurich”, modelis 161 – Professional I, Art.Nr.16118, (vienu) gabalu, turpmāk - Prece.
   2. Preces cena – 9100,00 EUR (deviņi tūkstoši viens simts *euro* 00 *eurocenti*) gabalā bez pievienotās vērtības nodokļa.
2. **Līguma summa un norēķinu kārtība**
   1. Līguma kopējā summa ir – 11011,00 EUR (vienpadsmit tūkstoši vienpadsmit *euro* 00 *eurocenti*), tajā skaitā pievienotās vērtības nodoklis 21% , kas sastāda 1911,00 EUR (viens tūkstotis deviņi simti vienpadsmit *euro* 00 centi ).
   2. Līguma kopējā summa ietver samaksu par Preci, tās piegādi un uzstādīšanu Pircējam.
   3. Pircējs veic maksājumu 100% apmērā no līguma kopējās summas, tas ir 11011,00 EUR (vienpadsmit tūkstoši vienpadsmit *euro* 00 *eurocenti*), tajā skaitā pievienotās vērtības nodoklis 21%, kas sastāda 1911,00 EUR (viens tūkstotis deviņi simti vienpadsmit *euro* 00 *eurocenti* ) un kas tiek pārskaitīts 15 (piecpadsmit) darba dienu laikā pēc Preces saņemšanas, uzstādīšanas un preces pavadzīmes parakstīšanas, ieskaitot to Pārdevēja norādītajā kontā.
3. **Preces piegāde un pieņemšanas kārtība**
   1. Pārdevējs Preci piegādā 1 (viena) nedēļas laikā no Līguma parakstīšanas brīža.
   2. Īpašuma tiesības uz Preci Pircējs iegūst ar Preces rēķina apmaksas veikšanas brīdi.
   3. Preces pieņemšana notiek un Preces uzstādīšana ir jāveic Pircēja telpās Prūšu ielā 13b, Rīgā, LV-1057, parakstot preces pavadzīmi un Preces pieņemšanas – nodošanas aktu*.*
4. **Garantija**
   1. Pārdevējs nodrošina Preces garantijas laiku 5 (piecus) gadus no Preces piegādes brīža.
   2. Garantijas laikā konstatētos Preces defektus Pircējs paziņo Pārdevējam iesniedzot rakstisku pieteikumu.
   3. Ja pieteikums par Preces defektiem saņemts sešu mēnešu laikā pēc Preces piegādes, Pārdevējam 30 (trīsdesmit) dienu laikā no pieteikuma saņemšanas dienas jāveic preces apmaiņa vai jāatmaksā bojātās preces vērtība. Ja preces bojājums konstatēts garantijas laikā pēc sešiem mēnešiem no tās piegādes brīža, Pārdevējam 30 (trīsdesmit) dienu laikā pēc rakstiska paziņojuma saņemšanas par saviem līdzekļiem jānovērš norādītie Preces defekti, vai jāsniedz motivēta atteikuma atbilde garantijas saistību neizpildei.
   4. Pārdevējs apņemas iepazīstināt Pircēju ar Preces ekspluatācijas noteikumiem un nodrošināt Preci ar preces ekspluatācijas instrukciju valsts valodā.
5. **Pušu atbildība**
   1. Par samaksas nokavējumu Pircējs maksā Pārdevējam līgumsodu 0,5 % apmērā no nesamaksātās summas par katru nokavēto dienu, bet ne vairāk kā 10% no kopējās Līguma summas.
   2. Par Preces piegādes termiņa nokavējumu Pārdevējs maksā Pircējam līgumsodu 0,5 % apmērā no Līguma kopējās summas par katru nokavēto dienu, bet ne vairāk kā 10% no kopējās Līguma summas. Pircējam ir tiesības ieturēt līgumsodu, veicot Preces rēķina apmaksu.
   3. Visi no Pārdevēja vai Pircēja saņemtie maksājumi pirmām kārtām tiek ieskaitīti līgumsoda apmaksā.

Pircējs tiesīgs vienpusēji atkāpties no Līguma un nepieņemt Preci, ja Pārdevējs pieļāvis Preces piegādes nokavējumu vairāk kā 30 (trīsdesmit) dienas.

1. **Strīdu izskatīšanas kārtība**
   1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek r**i**sinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
2. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
3. **Noslēguma noteikumi**
   1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
   2. Līguma izbeigšanās gadījumā Pusēm jānorēķinās par visām saistībām, kas radušās līdz Līguma laušanas dienai.
   3. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.
   4. Visi Līguma grozījumi un papildinājumi noformējami rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamām sastāvdaļām.
   5. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
   6. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
   7. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
   8. Puses nozīmē kontaktpersonas Līguma ietvaros:
      1. Pircēja kontaktpersona: Karmena Ziemele, tālr. 29135874, e-pasts lpmums@riga.lv;
      2. Pārdevēja kontaktpersona: Nataļja Nosenko, tālr. 29668119, e-pasts retropiano@gmail.com.
   9. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
      1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
      2. ja tās iesniegtas personīgi, tad dienā, kad tās nogādātas adresātam, saņemot apliecinājumu.
   10. Līgums sastādīts uz 3 (trīs) lapām latviešu valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.
4. **Pušu rekvizīti un paraksti**

|  |  |
| --- | --- |
| **Pircējs** | **Pārdevējs** |
| Latgales priekšpilsētas mūzikas un mākslas skola | SIA „Galerija RETRO PIANO” |
| Prūšu ielā 13b, Rīgā, LV – 1057 | Kaivas iela 50/5-8, Rīga LV-1021 |
| Tālrunis 67803292 | Tālrunis:29668119, 29431791 |
| e-pasta adrese: lpmums@riga.lv | e-pasta adrese: retropiano@gmail.com |
| Banka: Nordea Bank AB Latvijas filiāle | Banka: AS „Swedbank” |
| Kods: NDEALV2X  Konta Nr.- LV16NDEA0021000916200  Rīgas domes Izglītības, kultūras un sporta departaments  Adrese: K. Valdemāra iela 5, Rīga, LV-1010  Nodokļa maksātāja reģ. kods: 90000013606  PVN reģ. Nr.: LV90000013606 | Kods: HABALV22  Konta Nr.LV33HABA0551034052340  PVN reģ.Nr.LV40103583005, |
|  | |
|  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_K.Ziemele | \_\_\_\_\_\_\_\_\_\_\_\_\_\_\_\_\_\_\_\_\_\_ N. Nosenko |
|  |  |